ઑસ્ટ્રેલિયાના પર્થમાં થયેલા વર્લ્ડ ડેફ કૉન્ફરન્સમાં મૂક-બધિરોને ન્યાય અપાવવા માટે જ્ઞાનેન્દ્રએ એક પ્રેઝન્ટેશન આપ્યું. એ પછી ત્યાંની જ એક સંસ્થા વેસ્ટર્ન ડેફ સોસાયટીએ તેને સારા પેકેજની નોકરી ઓફર કરી હતી. જોકે, જ્ઞાનેન્દ્રએ એવું કહીને નોકરી ઠુકરાવી દીધી કે તમારા દેશ કરતાં ભારતના મૂક-બધિરોને મારી વધારે જરૂર છે. 2001માં જ્ઞાનેન્દ્રએ મોનિકા સાથે લગ્ન કર્યા, જે પહેલેથી મૂક-બધિરો માટે કામ કરી રહી હતી. લગ્ન પછી પુરોહિત દંપત્તિએ મળીને પોતાના મિશનને એક નવી દિશા આપી.